Legal Document

Category: 0

Text:
20.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 1481 της 6 Ιουλ. /7 Αυγ. 1981  (ΦΕΚ Β΄ 466)  Περί συμπληρώσεως και αντικαταστάσεως μερικών διατάξεων της 193/79 κανονιστικής τριμερούς υπουργικής αποφάσεως, αναφερομένης στον τρόπο πληρωμής τυφλών Νόμ. 958/79. Έχοντας υπόψη: 1.Τις διατάξεις του Νόμ. 958/79 «περί αντικαταστάσεως των άρθρ. 1, 2 και 5 του Νόμ. 1904/51» «περί προστασίας και αποκαταστάσεως των τυφλών» (ΦΕΚ Α/191/79). 2.Τις διατάξεις του Ν.Δ. 321/69 «περί Κώδικος Δημοσίου Λογιστικού» (ΦΕΚ Α/205/69). 3.Τις διατάξεις του Ν.Δ. 1337/73 «περί τροποποιήσεως των διατάξεων του Ν.Δ. 7321/69». 4.Τις διατάξεις του Ν.Δ. 496/70 «περί οργανώσεως και λειτουργίας των Ταχυδρομείων», σε συνδυασμό προς τις διατάξεις του 277/75 Π.Δ/τος «περί νομικής μορφής λειτουργίας της Ταχ. Υπηρεσίας δια το μετά την 30ήν Απρ. 1975 χρονικόν διάστημα». 5.Τις διατάξεις της 194902/69 αποφάσεως Υπουργείου Οικονομικών «περί διαδικασίας πληρωμής σταθερών, διαρκούς ή περιοδικού χαρακτήρος δαπανών» (ΦΕΚ Β/777/69). 6.Τις διατάξεις της 193/79 αποφάσεώς μας «περί τρόπου πληρωμής μηνιαίων χρηματικών βοηθημάτων εις τυφλούς του Νόμ. 1904/51 (ΦΕΚ Β/143/79), ως έχει τροποποιηθεί με την 888/80 απόφασή μας (ΦΕΚ Β/375/80). 7.Τις διατάξεις της 56/80 αποφάσεως των Υπουργείων Οικονομικών και Κοινωνικών Υπηρεσιών «περί τροποποιήσεως και αντικαταστάσεως ενίων διατάξεων της υπ’ αριθ. Δ3β/423/73 διμερούς υπουργικής αποφάσεως «περί επιδοτήσεως κωφαλάλων ηλικίας μέχρι και 18 ετών» (ΦΕΚ Β/291/80), αποφασίζουμε: Άρθρο μόνο.-1.α)Προστίθεται παρ. 4 στο άρθρ.4 της 193/79 (ανωτ. αριθ. 11). β)Προστίθεται παρ. 3 στο άρθρ. 8 της 193/79 (ανωτ. αριθ. 11). γ)Προστίθεται εδάφιο στην παρ. 1 άρθρ. 9 της 193/1979 (ανωτ. αριθ. 11). δ)Αντικαθίσταται το άρθρ. 10 της 193/79 (ανωτ. αριθ. 11). 2.Οι διατάξεις των περιπτ. α, β και γ της παρ. 1, ως και η παρ. 3 του άρθρου αυτού, ισχύουν και για τα παρεχόμενα στους κωφαλάλους χρηματικά βοηθήματα δυνάμει των Δ3β/423/73 (ΦΕΚ Β/306/73) και 56/80 (ΦΕΚ Β/291/80) αποφάσεων των Υπουργών Οικονομικών και Κοινωνικών Υπηρεσιών. 3.Κατά τα λοιπά ισχύουν οι διατάξεις της 193/ 1979 αποφάσεώς μας που δεν αντικαθίστανται.   Σελ. 76,28(α) Τεύχος ΣΤ91-Σελ. 54 35.Β.γ.20 Τυφλοί